
REPUBLIKA HRVATSKA
KARLOVAČKA ŽUPANIJA
OPĆINA NETRETIĆ
OPĆINSKO VIJEĆE
KLASA: 024-04/26-01/34

Netretić, 16. rujna 2026.


[bookmark: _Hlk66770674]Na temelju članka 28. Statuta Općine Netretić („Glasnik Općine Netretić“ broj 03/13, 02/18, 03/18, 02/20, 02/21 i 03/25), Općinsko vijeće Općine Netretić na 08. redovnoj sjednici održanoj dana 16. rujna 2026. godine donijelo je

O   D   L   U   K   U

o financiranju međumjesnog javnog prijevoza učenika Osnovne škole Netretić
za školsku godinu 2026./2027.

Članak 1.

Ovom Odlukom odobrava se financiranje troškova međumjesnog javnog prijevoza za učenike Osnovne škole Netretić s prebivalištem na području Općine Netretić, za školsku godinu 2026./2027., sukladno voznom redu i relacijama utvrđenim između Karlovačke županije i odabranih prijevoznika temeljem provedenog postupka javne nabave, a za koje nije osigurano financiranje iz Proračuna Karlovačke županije.

Članak 2.

Sredstva za financiranje troškova prijevoza iz članka 1. ove Odluke doznačivat će se prijevozniku na temelju ispostavljenih faktura, a izdaci će teretiti Proračun Općine Netretić - Glava 00201 Jedinstveni upravni odjel, Program 1005 Osnovno, srednjoškolsko, više i visoko obrazovanje, Aktivnost A500001 Osnovno obrazovanje, Pozicija R0042 Sufinanciranje cijene prijevoza.

Članak 3.

Ovlašćuje se Općinski načelnik za sklapanje ugovora o prijevozu učenika Osnovne škole Netretić iz članka 1. ove Odluke.

Članak 4.

Ova Odluka stupa na snagu prvog dana od dana objave u "Glasniku Općine Netretić", a primjenjivat će se za školsku godinu 2026./2027.


	
	PREDSJEDNIK OPĆINSKOG VIJEĆA:
Tomislav Frketić





	DOSTAVITI:
1. Općinski načelnik, ovdje,
2. Pročelnica JUO, ovdje,
3. Referent za financije i proračun, ovdje,
4. Dokumentacija, ovdje,
5. Za objavu, ovdje,
6. PISMOHRANA.-

